cyanic-selkie/wikianc huggingface dataset:
খারবেল
হাথিগুম্ফা শিলালিপি থেকে প্রাপ্ত তথ্য
বিভিন্ন পণ্ডিত বিভিন্ন ভাবে দ্বিতীয় বছরের ঘটনাকে বর্ণনা করেছেন। রাখালদাস বন্দ্যোপাধ্যায় মনে করেছেন যে, খারবেল সাতকর্ণীর বিরুদ্ধে একটি সেনাবাহিনী প্রেরণ করেছিলেন। শৈলেন্দ্রনাথ সেনের মতে, এই সেনা কৃষ্ণা নদী পর্য্যন্ত যাত্রা করে মুসিকনগর অবরোধ করে, যা কৃষ্ণা ও মুসী নদীর সংযোগস্থলে অবস্থিত ছিল। ভগবানলাল ইন্দ্রজীর মতে, সাতকর্ণী খারবেলের আক্রমণ এড়ানোর উদ্দেশে তাকে চতুরঙ্গ সেনা উপহার প্রদান করেন। এই বছরই কুসুম্ব ক্ষত্রিয়দের সহায়তায় খারবেল মসিক নামক শহর অধিকার করেন। অ্যালেইন দানিয়েলোউ মনে করেছেন যে, খারবেলের সঙ্গে সাতকর্ণীর বন্ধুত্বপূর্ণ সম্পর্ক ছিল এবং কোন রকম লড়াই ছাড়া খারবেল তার রাজ্যের সীমান্ত অতিক্রম করেছিলেন। সুধাকর চট্টোপাধ্যায়ের মতে খারবেলের সেনা সাতকর্ণীর বিরুদ্ধে অগ্রসর হতে সক্ষম না হলে অন্যদিকে যাত্রা করে আসিকনগর অবরোধ করে।
গন্ধর্ববিদ্যা বা সঙ্গীতবিদ্যায় সুপণ্ডিত খারবেল তার রাজত্বের তৃতীয় বছরে নৃত্যগীত, নাট্যাভিনয়, উৎসব প্রভৃতি উপায়ে প্রজাদের মনোরঞ্জনের ব্যবস্থা করেন।
খারবেলের রাজত্বের চতুর্থ বছরের কার্যকলাপের বর্ণনা লিপির যে অংশে রয়েছে, তা অনেকটাই ক্ষতিগ্রস্ত এবং বিভিন্ন ঐতিহাসিক এই অংশের বিভিন্ন ধরনের বিশ্লেষণ করেছেন। রাখালদাস বন্দ্যোপাধ্যায়ের মতে, তিনি পূর্ব কলিঙ্গ রাজাদের নির্মিত বিদ্যাধরা পয়ঃপ্রণালী অতিক্রম করলে রথিক ও ভোজকদের প্রধানদের মুকুট ও রাজছত্র ভূলুন্ঠিত হয়, তাদের ধনসম্পদ বাজেয়াপ্ত হয় এবং তার পদানত হতে বাধ্য হন। অ্যালেইন দানিয়েলোউ মনে করেছেন যে, রথিক ও ভোজক সাতবাহন সাম্রাজ্যের সামন্তরা ছিল এবং খারবেল ক্রীড়াচ্ছলে তাদের পরাস্ত করেন কিন্তু তাদের রাজ্য অধিকার করেননি। আবার ভগবানলালের মতে, খারবেল ধর্মকূট পাহাড়ে একটি পুরাতন চৈত্য সংস্কার করে তাতে ছত্র ও কলস প্রতিষ্ঠা করে পুজো করেন, যাতে রাষ্ট্রিক ও ভোজ নামক তার সামন্ত শাসকদের মধ্যে ত্রিরত্ন সম্বন্ধে বিশ্বাসের জন্ম হয়।
খারবেলের রাজত্বের পঞ্চম বছরে নন্দরাজ কর্তৃক উদ্ঘাটিত পয়ঃপ্রণালী ব্যবস্থার সংস্কার করেন। রামশঙ্কর ত্রিপাঠীর মতে, এই পয়ঃপ্রণালী তি-বস-সত বা তিনশো বছর ধরে ব্যবহৃত হয়নি। এই খাল তনসুলি (? তোসলি) থেকে উদ্ভূত হয়। ভগবানলাল অবশ্য বলেছেন, যে লিপির এই অংশ ক্ষতিগ্রস্ত হওয়ায় সঠিক ব্যাখ্যা সম্ভবপর নয়।
লিপির এই অংশের অধিকাংশ নষ্ট হয়েছে, তবে সম্ভবতঃ এই অংশে লক্ষাধিক মানুষের মঙ্গল সাধনের জন্য খারবেলের নাম করা হয়েছে। রাখালদাসের মতে, এই বছর খারবেল রাজসূয় যজ্ঞ সম্পন্ন করেন এবং কর মকুব করেন।
ভগবানলালের মতে খারবেলের রাজত্বের সপ্তম বছরের বর্ণনা সম্পূর্ণ ধ্বংস হয়ে গেছে। কিন্তু সামান্য অস্পষ্ট অক্ষত অংশ থেকে উদ্ধার করা সম্ভব হয়েছে যে, এই বছর তার রাণী একটি পুত্রসন্তানের জন্ম দেন।
ভগবানলালের মতে খারবেল তার রাজত্বের অষ্টম বছরে একজন যবন রাজাকে পরাস্ত করেন, যিনি অপর একজন রাজাকে হত্যা করেছিলেন এবং রাজগৃহের রাজাকে ব্যতিব্যস্ত করে তুলেছিলেন। খারবেল তাকে মথুরা পর্য্যন্ত তাড়া করেন। ভগবানলাল অবশ্য এই রাজার নাম বলতে পারেননি কারণ তার মতে লিপির এই অংশ বিনষ্ট হয়ে গেছে। রাখালদাস শিলালিপি বিশ্লেষণ করে মত দেন যে, লিপিতে যবন রাজার নাম রয়েছে দিমিত এবং ইন্দো-গ্রিক শাসক প্রথম দেমেত্রিওস ও দিমিত একই ব্যক্তি ছিলেন বলে মনে করেন। রামপ্রসাদ চন্দ এই ব্যাখ্যা মানতে চাননি, কারণ তার মতে প্রথম দেমেত্রিওস ও খারবেল সমসাময়িক শাসক ছিলেন না। শৈলেন্দ্রনাথ সেনের মতে, এই যবন রাজা প্রথম দেমেত্রিওসের পরবর্তীকালের কোন ইন্দো-গ্রিক শাসক ছিলেন। অন্য ঐতিহাসিকদের মতে, খারবেল বিশাল বাহিনী নিয়ে গোরথগিরি আক্রমণ করে রাজগৃহ অধিকার করেন ও আজীবিক ধর্মাবলম্বীদের বরাবর গুহা থেকে বিতাড়িত করে তাদের লিপি বিনষ্ট করেন।
লিপির এই অংশের অধিকাংশ নষ্ট হয়েছে, তবে অক্ষত অংশ থেকে জানা যায় যে, খারবেল এই বছরে কল্পতরুর ন্যায় ব্রাহ্মণদের ঘোড়া, হাতি, রথ ও বাড়ি দান করেন। ভগবানলালের মতে, এই বছর তিনি ২,৮০,০০০ মুদ্রা ব্যয় করে মহাব্যায় নামক একটি প্রাসাদ নির্মাণ করেন। অন্যমতে, এই প্রাসাদের নাম ছিল মহাবিজয় এবং এর নির্মাণে ৩,৮০,০০০ মুদ্রা ব্যয় হয়।
ভগবানলালের মতে, খারবেল এই বছর গর্দভ নগরীর ওপর পূর্বতন রাজাদের জারি করা কর মকুব করেন। অন্যমতে, তিনি রাজা অব কর্তৃক প্রতিষ্ঠিত পিথুড় নগরী আক্রমণ করেন এবং তার রাজ্যের পক্ষে ক্ষতিকারক হিসবে চিহ্নিত ১৩০০ বছরের পুরোনো তামির বা ত্রামির রাজ্যসমষ্টি ভেঙ্গে দেন। শৈলেন্দ্রনাথের মতে, পিথুড় নগরী বর্তমান মছলিপত্তনম শহরের নিকটে কোন একটি স্থানে অবস্থিত ছিল। অ্যালেইন দানিয়েলোউ ত্রামির শব্দটিকে দ্রামির বা দ্রাবিড় শব্দ হিসেবে মনে করেছেন এবং তার মতে, লিপির এই অংশ থেকে বোঝা যায় যে, খারবেল পাণ্ড্য রাজ্যকে পরাজিত করেছিলেন, অবশ্য রাখালদাস মনে করেন, এই রাজ্য তামিল রাজ্যসমূহের একটি সমষ্টি ছিল।
লিপির এই অংশ থেকে জানা যায় যে, খারবেল উত্তরাপথের রাজাদের মনে ত্রাস সঞ্চার করেন ও বহস্পতিমিত বা বৃহস্পতিমিত্র নামক মগধরাজকে তার পাদবন্দনা করতে বাধ্য করেন। হিন্দু জ্যোতিষশাস্ত্র অনুসারে, বহস্পতি বা বৃহস্পতি গ্রহ পুষ্য নক্ষত্রের অধিপতি বলে জয়সওয়ালের মতে, বৃহস্পতিমিত্র ও পুষ্যমিত্র শুঙ্গ একই ব্যক্তি। দিব্যাবদান গ্রন্থে বৃহস্পতি নামক একজন শাসকের উল্লেখ থাকায় হেমচন্দ্র রায়চৌধুরীর অবশ্য এই মত অগ্রাহ্য করেছেন। সুধাকর চট্টোপাধ্যায় মনে করেছেন, বহস্পতিমিত সম্ভবতঃ কৌশাম্বীর শাসক ছিলেন এবং তার রাজত্ব সম্ভবতঃ মগধ পর্য্যন্ত বিস্তৃত ছিল। ভগবানলাল এই লিপি পড়ে বিশ্লেষণ করেছেন যে, খারোবেল গঙ্গা নদীতে জল দিয়ে তার হাতিদের পরিষ্কার করেছিলেন, অর্থাৎ তার বাহিনী গঙ্গা নদী পর্য্যন্ত যাত্রা করেছিল।
খারবেল তার রাজ্যে অগ্রজিনের একটি মূর্তি ফিরিয়ে আনেন, যা পূর্বে নন্দরাজ নিয়ে গেছিলেন। এছাড়া তিনি অঙ্গ ও মগধ থেকে প্রভূত সম্পদ নিজের রাজ্যে নিয়ে আসেন।
লিপির এই অংশ বিশ্লেষণ করে ভগবানলাল জানিয়েছেন যে, 'যার শিখরে বসে বিদ্যাধররা আকাশ ছুতে পারবেন', খারবেল এরকম বেশ কিছু উঁচু প্রাসাদ নির্মাণ করেন। এরপরের অংশ থেকে জানা যায় যে, তিনি হাতি উপহার দেন ও কোন একটি অঞ্চলকে পদানত করেন। রাখালদাসের মতে, তিনি একশত জন কর্মকারদের বাসস্থানের ব্যবস্থা করেন ও তাদের জমি কর মকুব করেন।
লিপির এই অংশ কিছুটা বিনষ্ট। এই অংশে খারবেলকে ভিক্ষুরাজা হিসেবে উল্লেখ করা হয়েছে। তাকে সমস্ত ধর্মের উপাসক, অপরাজেয় সৈন্যদলের প্রধান এবং একজন মহান রাজা হিসেবে বর্ণনা করা হয়েছে। ভগবানলালের মতে, তিনি কুমারী পাহাড়ের ওপর অর্হত মন্দিরের নিকটে কোন কাজ করেছিলেন। এছাড়া তিনি পণ্ডিত ও সাধকদের সংগঠিত করে দক্ষ কারিগরদের দিয়ে কিছু একটা নির্মাণ করেছিলেন। তিনি পতলক ও চেতক নামক স্থানে বৈদুর্য্যগর্ভে স্তম্ভ নির্মাণ করান। খারবেলের দুইজন পূর্বপুরুষ খেমরাজা ও বৃদ্ধরাজার নামও এই অংশে উল্লিখিত রয়েছে।
অন্যমতে তিনি কুমারী পাহাড়ে সাধকদের পূজা করেছিলেন এবং পণ্ডিত ও সাধকদের সংগঠিত করেছিলেন। তিনি সিংহপথের রাণী সিন্ধুলের জন্য বহুদূরের শ্রেষ্ঠ খনি থেকে তোলা পাথর আনিয়ে প্রাসাদ নির্মাণ করেছিলেন। এই অংশে দাবী করা হয়েছে যে খারবেল ঋষি বসুর বংশধর ছিলেন।
নাম
উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে ঐরে মহারাজস কলিঙ্গাধিপতিনা মহামেঘবাহনস (ऐरे महाराजस कलिंगाधिपतिना महामेघवाहनस) বলে বর্ণনা করেছেন। জেমস প্রিন্সেপ ও রাজেন্দ্রলাল মিত্র মনে করেছিলেন যে, ঐর প্রকৃতপক্ষে হাথিগুম্ফা শিলালিপিতে উল্লিখিত রাজার নাম। পরে ভগবানলাল ইন্দ্রজী মত দেন যে, এই রাজার নাম খারবেল। সুনীতিকুমার চট্টোপাধ্যায় মনে করেছেন যে খারবেল একটি দ্রাবিড় শব্দ, যদিও রিচার্ড ফায়ার এই মতের সমর্থক নন। ব্রজনাথ পুরীও মনে করেছেন যে, খারবেলের বংশের দ্রাবিড় সাংস্কৃতিক যোগাযোগ স্থাপন করা খুবই দুরূহ। শাহুর মতে, খারবেল ও কুদেপসিরি দ্বারা ব্যবহৃত ঐর শব্দটি মূলতঃ আর্য্য শব্দের অপভ্রংশ।
রাজবংশ
হাথিগুম্ফা শিলালিপির প্রথম পংক্তিতে চেতরাজ বস বধনেন (चेतराज वस वधनेन) কথাটি উৎকীর্ণ রয়েছে, যার অর্থ যিনি চেত রাজের বংশ বৃদ্ধি করেন। চেত তার বংশ বা পিতার নাম ছিল কিনা সেই নিয়ে সন্দেহ রয়েছে। শিলালিপির যে অংশে चेत শব্দটি রয়েছে, তার ঠিক ওপরেই একটি ছোট ফাটল রয়েছে, যা হ্রস্ব ই-কারের ( ি) মতো মনে হয় বলে ঐতিহাসিক রাখালদাস বন্দ্যোপাধ্যায় শব্দটিকে চেতি (चेति) বলে মনে করেছেন, যার ফলে তার মনে হয়েছে, যে খারবেলের রাজবংশ চেদী রাজবংশ থেকে উদ্ভূত হয়েছে।
উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে ঐরে মহারাজস কলিঙ্গাধিপতিনা মহামেঘবাহনস (ऐरे महाराजस कलिंगाधिपतिना महामेघवाहनस) বলে বর্ণনা করেছেন। ঐর শব্দটি আর্য্য শব্দের অপভ্রংশ না এটি হিন্দু পুরাণের প্রাচীন ঐল রাজবংশকে সূচিত করে, সেই বিষয়ে মতভেদ রয়েছে।
পরিবার
হাথিগুম্ফা শিলালিপি থেকে জানা যায়, খারবেলের রাজত্বকালের সপ্তম বছরে তার রাণী গর্ভবতী হন ও পুত্র সন্তানের জন্ম দেন। উদয়গিরি গুহাসমূহের মঞ্চপুরী গুহার ওপরের তলায় একটি শিলালিপিতে উৎকীর্ণ রয়েছে যে, হস্তীসিংহের প্রপৌত্রী, ললাকের কন্যা তথা কলিঙ্গ চক্রবর্তী খারবেলের প্রধানা পত্নীর কলিঙ্গের শ্রমণদের উদ্দেশ্যে এই গুহা নির্মাণ করান। খারবেলের উত্তরসূরী কুদেপসিরি বা বক্রদেব এবং বধুকের শিলালিপিও আবিষ্কৃত হয়েছে। ভগবানলালের মতে, কুদেপসিরি বা বক্রদেব খারবেলের পুত্র ছিলেন।
রাজত্বকাল
ভগবানলাল ইন্দ্রজী মনে করেন যে, হাথিগুম্ফা শিলালিপির ষোড়শ পংক্তিতে যেখানে খারবেলের রাজত্বকালের ত্রয়োদশ বছরের বর্ণনা দেওয়া হয়েছে, তা ১৬৫ মৌর্য্যাব্দের সমকালীন। ভগবানলালের মতে, অশোকের রাজত্বকালের অষ্টম বছরে অর্থাৎ ২৬০ খ্রিস্টপূর্বাব্দে যুদ্ধের মাধ্যমে কলিঙ্গ মৌর্য্য সাম্রাজ্যের অধীনস্থ হলে মৌর্য্যাব্দ শুরু হয়। সেই অনুযায়ী, খারবেল ১৩২ খ্রিস্টপূর্বাব্দে জন্মগ্রহণ করেন ও চব্বিশ বছর বয়সে ১০৮ খ্রিস্টপূর্বাব্দে সিংহাসন লাভ করেন। বেশ কিছু পণ্ডিত ভগবানলালের বিশ্লেষণের সঙ্গে সহমত হননি। সুধাকর চট্টোপাধ্যায়ের মতে শিলালিপিটির ষোড়শ পংক্তিতে মৌর্য্য কাল নয় বরং মুখ্য কাল বলা হয়েছে। তিনি এই লিপিতে খারবেলের রাজত্বকালের পঞ্চম বছরের বর্ণনাকে প্রামাণ্য ধরেছেন, যেখানে নন্দরাজের তি-বস-সত বছর পরে খারবেলের সময়কাল বলা হয়েছে। চট্টোপাধ্যায়ের মধ্যে তি-বস-সত তিনশো অর্থে বলা হয়েছে। সেই অনুযায়ী, তিনি খ্রিস্টপূর্ব প্রথম শতাব্দীর প্রথমার্ধ বা দ্বিতীয়ার্ধে খারবেলের সময়কাল বলে মনে করেছেন। অ্যালেইন দানিয়েলোউ খারবেলকে ১৮০ থেকে ১৩০ খ্রিস্টপূর্বাব্দের মধ্যেকার কোন একটি সময়কালের ব্যক্তিত্ব বলে মনে করেছেন, কারণ তার মতে খারবেল শুঙ্গ সম্রাট পুষ্যমিত্র শুঙ্গ ও সাতবাহন সম্রাট সাতকর্ণীর সমসাময়িক ছিলেন। রামশঙ্কর ত্রিপাঠী তাকে প্রথম শতাব্দীর শেষ চতুর্থাংশের ব্যক্তিত্ব বলে মনে করেছেন।
রাজ্য
উদয়গিরি গুহাসমূহের মঞ্চপুরী গুহার ওপরের তলায় একটি শিলালিপিতে খারবেলকে চক্রবর্তী সম্রাট হিসেবে বর্ণনা করা হয়েছে। একথা অনস্বীকার্য্য যে, তিনি কলিঙ্গ অঞ্চলের অন্যতম শক্তিশালী রাজাদের মধ্যে অগ্রগণ্য ছিলেন। তার রাজ্য বর্তমান উড়িষ্যা রাজ্যের পুরী ও কটক জেলাজুড়ে অবশ্যই বিস্তৃত ছিল। সম্ভবতঃ বর্তমান বিশাখাপত্তনম ও গঞ্জাম জেলাও তার রাজ্যের অন্তর্ভুক্ত ছিল। ডিয়েটমার রথারমুন্ড ও হেরম্যান কুলকের মতে, তার সাম্রাজ্য মধ্য ও পূর্ব ভারতের বিশাল এলাকা জুড়ে বিস্তৃত ছিল এবং তার মৃত্যুর কয়েক বছরে মধ্যে তার রাজ্য বিলুপ্ত হয়।
ধর্ম
হাথিগুম্ফা শিলালিপি জৈন নমোকার মন্ত্রের মত একটি শ্লোক দিয়ে শুরু হয়েছে। এই লিপি থেকে আরো জানা যায় যে, খারবেল তার রাজত্বের দ্বাদশ বছরে তার রাজ্যে অগ্রজিনের একটি মূর্তি ফিরিয়ে আনেন, যা পূর্বে নন্দরাজ নিয়ে গেছিলেন। বহু ঐতিহাসিক অগ্রজিন বলতে প্রথম জৈন তীর্থঙ্কর ঋষভনাথকেই গণ্য করেছেন। সেই কারণে খারবেলকে জৈন ধর্মাবলম্বী বলে মনে করা হয়, যদিও জৈন গ্রন্থ ও উৎসগুলিতে খারবেলের কোন উল্লেখ নেই। হাথিগুম্ফা শিলালিপি থেকে আরো জানা যায় যে খারবেল সকল ধর্মের পূজা করতেন ও সকল দেবতার মন্দির সংস্কার করতেন।  সেই কারণে, অনেকে খারবেলকে নিষ্ঠাবান জৈন ধর্মাবলম্বী হিসেবে সন্দেহ প্রকাশ করেন।
বরিশাল বিভাগের প্রত্নতাত্ত্বিক স্থাপনার তালিকা
বাংলাদেশ প্রত্নতত্ত্ব অধিদপ্তরের তথ্যমতে বরিশাল বিভাগের প্রত্নতাত্ত্বিক স্থাপনার তালিকা:
স্নেহময় দত্ত
ড.স্নেহময় দত্ত (২০ অক্টোবর  ১৮৯৪ ― ১৬ মে ১৯৫৫) ছিলেন খ্যাতনামা বাঙালি পদার্থবিদ।
জন্ম ও শিক্ষা জীবন
স্নেহময় দত্তের জন্ম ১৮৯৪ খ্রিস্টাব্দের ২০শে অক্টোবর অবিভক্ত বাংলার অধুনা বাংলাদেশের ঢাকার সাভারে। পিতা রাখালদাস দত্ত ছিলেন স্কুলশিক্ষক। মাতা ছিলেন ধর্মপ্রাণ ও দক্ষ গৃহিণী। কিন্তু তার বাল্যকালেই মাতা প্রয়াত হন। স্নেহময়ের স্কুলের পড়াশোনা ঢাকার কিশোরীলাল জুবিলি স্কুলে। এখানে তার সহপাঠী ছিলেন মেঘনাদ সাহা। ১৯০৭ খ্রিস্টাব্দে এন্ট্রান্স পাশের পর ভর্তি হন ঢাকা কলেজে। এখান থেকে আই.এসসি এবং পদার্থবিদ্যায় অনার্স নিয়ে বি.এসসি পাশ করে ভর্তি হন কলকাতার প্রেসিডেন্সি কলেজে। এখানে প্রখ্যাত বিজ্ঞানী  সত্যেন্দ্রনাথ বসু মেঘনাদ সাহা নিখিলরঞ্জন সেন প্রমুখেরা তার সহপাঠী ছিলেন।  ১৯১৫ খ্রিস্টাব্দে তিনি কলকাতা বিশ্ববিদ্যালয় থেকে প্রথম শ্রেণীতে দ্বিতীয় হয়ে  এম.এসসি পাশ করেন।
কর্মজীবন
স্নেহময় এম.এসসি পাশের পর ভাগলপুরের তেজনারায়ণ জুবিলি কলেজে দু-বৎসর এবং পাটনা কলেজে এক বছর অধ্যাপনা করেন। অতিরিক্ত সময়ের গবেষণা করে তিনি   কলকাতা বিশ্ববিদ্যালয়ের    স্যার টিএন পালিত  রিসার্চ ফেলোশিপ অর্জন করে   ১৯১৯ খ্রিস্টাব্দে উচ্চ গবেষণার্থে  রয়েল কলেজ অফ সায়েন্সে যোগ দেন। ১৯২০ খ্রিস্টাব্দে লন্ডনের ইম্পিরিয়াল কলেজ অব সায়েন্সের ডিপ্লোমা লাভ করেন  এবং ১৯২১ খ্রিস্টাব্দে কলকাতা বিশ্ববিদ্যালয় থেকে প্রেমচাঁদ-রায়চাঁদ বৃত্তি লাভ করেন। ১৯২২ খ্রিস্টাব্দে লন্ডন বিশ্ববিদ্যালয় থেকে ডি.এসসি ডিগ্রি লাভ করেন। দেশে ফিরে তিনি প্রেসিডেন্সি কলেজে যোগ দিয়ে ক্রমে কলেজের পদার্থবিদ বিভাগের  প্রধান হন। ১৯৪০ খ্রিস্টাব্দে তিনি  রাজশাহী কলেজের অধ্যক্ষ পদে নিযুক্ত হন। এখানে তিনি ইন্ডাস্ট্রিয়াল রিসার্চ প্রোগ্রামে কাজ করেছেন। তার রচিত 'ইনভেস্টিগেশন অন দি কম্পোজিশন অফ প্রিন্টিং-মেটাল অ্যালায়েস' নিবন্ধটি বিশেষ উল্লেখযোগ্য। ১৯৪৫ খ্রিস্টাব্দে তিনি রাজশাহী কলেজ থেকে কলকাতায় ফিরে আসেন। ১৯৪৭ খ্রিস্টাব্দের জানুয়ারি মাসে তিনি পাবলিক ইন্সট্রাকশনের ডিরেক্টরের পদ  লাভ করেন। ১৯৪৯ খ্রিস্টাব্দে অবসরের পর তিনি  কলকাতা বিশ্ববিদ্যালয়ের রেজিস্ট্রারের পদে যোগ দেন।
অলঙ্কৃত পদসমূহ
কর্মজীবনে স্নেহময় দত্ত বহু সম্মান লাভ করেন। তিনি বহু বছর  ভারতীয় বিজ্ঞান কংগ্রেস সংস্থার বিভিন্ন পদে আসীন ছিলেন।  তার উল্লেখযোগ্য সাম্মানিক পদসমূহ হল -
মৃত্যু
কলকাতা বিশ্ববিদ্যালয়ের রেজিস্ট্রার হিসাবে কাজ করার সময়, দত্তের জিহ্বায় আলসার ধরা পড়ে। ডাক্তার এটিকে ম্যালিগন্যান্ট টিউমার হিসাবে নির্ণয় করেন। দত্ত কলকাতা এবং যুক্তরাজ্যে রেডিয়েশন থেরাপির চিকিৎসা গ্রহণ করেন কিন্তু কোনও লাভ হয়নি। ১৯৫৫ সালের ১৬ মে তিনি মৃত্যুবরণ করেন।
কৃষ্ণকালী
কৃষ্ণকালী বা কৃষ্ণকালীকা হলেন কৃষ্ণ ও কালী র সম্মিলিত রূপ। ইনি শাক্ত ও বৈষ্ণব উভয় সম্প্রদায়ের কাছেই বিশেষ গুরুত্বপূর্ণ। পুরানো ব্রজে রাধারানি গোপীনী সহ যখন কৃষ্ণের সাথে বিহার করছিলেন, এমন সময় জটিলা ও কুটিলা আয়ান ঘোষ (রাধার স্বামী) কে গিয়ে নালিশ করল। আয়ান তখনই রাধাকে হাতে নাতে ধরবে বলে যায়,এবং কৃষ্ণ কালী রূপ ধারণ করেন আর রাধাও নিষ্ঠা ও ভক্তি সহকারে কৃষ্ণকালীর পূজা করে। এই দেখে আয়ান আনন্দে আপ্লুত হয়ে গেল। এক্ষেত্রে বলে রাখা ভাল যে আয়ান ছিলেন কালীভক্ত। দেবীর বাৎসরিক পূজা অনুষ্ঠিত হয় মাঘ মাসের কৃষ্ণা চতুর্দশী বা রটন্তী চতুর্দশী তিথিতে, এছাড়াও যে যে স্থানে তাঁর মন্দির আছে সেখানে নিত্য পূজা হয়। কৃষ্ণকালীর ধ্যান মন্ত্র অনুযায়ী, কৃষ্ণকালী চতুর্ভুজা কৃষ্ণবর্ণা চূড়ামুকুট মণ্ডিতা। দক্ষিণহস্তে শঙ্খ ও খর্পর ধারিণী এবং নবযৌবনসম্পন্না। বাম হস্তে খড়্গ ও চক্র ধারণ করে আছেন এবং মুণ্ডমালা বিভূষিতা। গোপিনীদের দ্বারা অর্চিতা এবং নানালঙ্কার ভূষিতা। আয়ানের (রাধার স্বামী) দ্বারা ভয়ত্রস্ত শ্রী রাধিকার দ্বারা পূজিতা। চতুর্বর্গ প্রদানকারিনী সেই দেবী ব্রহ্মরূপা সনাতনী। দারিদ্র্য শোক নাশকারিনী এবং মোক্ষদায়িনী। দেবীর পূজায় সকল বিপদ-দুঃখ-দৈন দূরে চলে যায়।
মনিষা সাক্সেনা
মনিষা সাক্সেনা (জন্ম: ১২ এপ্রিল) একজন ভারতীয় মডেল ও টেলিভিশন অভিনেত্রী। তিনি এমটিভি ইন্ডিয়ার রিয়ালিটি শো এমটিভি লাভ স্কুল (মৌসুম ১) এ অংশগ্রহণের জন্য পরিচিত। এছাড়াও তিনি বিজ্ঞাপন অভিনয়ে করেছেন।
মনিষা দিল্লি বিশ্ববিদ্যালয় থেকে স্নাতক ডিগ্রী অর্জন করেন। বাবা বিমান বাহিনীতে কাজ করার কারণে তার স্কুল জীবন কাটে ভারতের অনেক জায়গায়।
কর্মজীবন
২০১৭ সালে সেট ভারতের পেধারেয়ার পিয়া কি নামক ধারাবাহিকে অভিনয় করেছেন। পরবর্তীতে, তিনি রিস্থা লিকেন হুম নয়া-তে অভিনয় করেছেন। তাঁকে নিয়ে ইন্ডিয়া টুডে পত্রিকায় প্রচ্ছদ করা হয়েছে।
ইন্ডিয়ান ফিজিক্যাল সোসাইটি
ইন্ডিয়ান ফিজিক্যাল সোসাইটি হল ভারতের পদার্থবিদদের এক পেশাগত সংগঠন। এটি ১৯৩৪ খ্রিস্টাব্দে ভারতীয় পদার্থবিজ্ঞানী মেঘনাদ সাহা কর্তৃক আনুষ্ঠানিকভাবে কলকাতায় প্রতিষ্ঠিত হয়েছিল । সংগঠনটির উদ্দেশ্য হল - বিজ্ঞানের অগ্রগতি প্রচার করা বিশেষ করে ভারতে পদার্থবিজ্ঞানের  বিশুদ্ধ ও ফলিত উভয় শাখার প্রয়োজনীয় ও উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।
ব্যাক টু গডহেড
ব্যাক টু গডহেড যা বিটিজি নামেও পরিচিত, আন্তর্জাতিক কৃষ্ণভাবনামৃত সংঘের মূল ম্যাগাজিন। এ ম্যাগাজিনটি ১৯৪৪ সালে এসি ভক্তিবেদান্ত স্বামী প্রভুপাদ প্রতিষ্ঠা করেছিলেন। এটি মূলত এসি ভক্তিবন্ত স্বামী প্রভুপাদ এবং পরে সত্ত্বরূপ দাস গোস্বামী এবং জয়দ্বৈত স্বামী প্রকাশ করেন ।
এটি একটি মাসিক রঙিন পত্রিকা যা শ্রীল প্রভুপাদ এর দর্শন ও কৃষ্ণভাবনামৃত চর্চা তুলে ধরে। এতে শ্রীল প্রভুপাদের বক্তৃ্তা‌, ভারতীয় হিন্দু পবিত্র স্থানগুলির ভ্রমণ, হরে কৃষ্ণ ভক্তদের সাথে সাক্ষাৎকার, কৃষ্ণ সচেতনতার দৃষ্টিভঙ্গি আজকের দিনে, বৈদিক ধর্মগ্রন্থের  অংশ এবং আধুনিক যুগে আধ্যাত্মিক জীবন অনুশীলনের টিপস দেয়া হয় l
এ ব্যাপারে পত্রিকার মন্তব্য -"আমাদের কৃষ্ণকে সর্বদা মনে মনে রাখা উচিত, কারণ কৃষ্ণ সূর্যের মতো। যেখানে কৃষ্ণ আছে সেখানে মায়া বা অজ্ঞতার অস্তিত্ব থাকতে পারে না। এটি আমাদের ব্যাক টু গডহেড ম্যাগাজিনের মূলমন্ত্র।"এটি মূলত ইংরেজি ভাষায় প্রকাশিত হয়। ভগবত দর্শনম নামে এর মালায়াম  সংস্করণ ২০১০ সালে চালু করা হয়েছিল।
বিটিজি মারাঠি ভাষায়ও পাওয়া যায়, যার নাম "জাউ দাবাচ্যা গাভি"। এছাড়া এটি বাংলা সহ আরও ৫০ ভাষায় প্রকাশিত হয়।
রেসলম্যানিয়া ৩৬
রেসলম্যানিয়া ৩৬ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ২৫ এবং ২৬শে মার্চ তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফরম্যান্স সেন্টারে ধারণ করা হয়েছিল। এই অনুষ্ঠানের প্রথম অংশ ৪ঠা এপ্রিল এবং দ্বিতীয় অংশ ৫ই এপ্রিল তারিখে ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
ওয়াঘাপুর
ওয়াঘাপুর (Waghapur) ভারতের মহারাষ্ট্র রাজ্যের ইয়াভাতমাল জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়াঘাপুর শহরের জনসংখ্যা হল ৮৪০৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে ওয়াঘাপুর এর সাক্ষরতার হার বেশি।
ইবনে মিজান
ইবনে মিজান (৭ অক্টোবর ১৯৩০ – ২৮ মার্চ ২০১৭) একজন বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন। তিনি লোককাহিনি নির্ভর চলচ্চিত্র নির্মাণের জন্য পরিচিত ছিলেন।  তিনি মকবুলা মনজুরের ভাই।
জীবনী
ইবনে মিজান ১৯৩০ সালের ৭ অক্টোবর সিরাজগঞ্জে জন্মগ্রহণ করেন। তিনি ঢাকা বিশ্ববিদ্যালয়ের বাংলা বিভাগের ছাত্র ছিলেন।
ইবনে মিজান পরিচালিত প্রথম চলচ্চিত্রের নাম ছিল অউর গাম নেহি। উর্দু ভাষায় নির্মিত চলচ্চিত্রটি কখনো মুক্তি পায় নি। এরপর, তিনি আবার বনবাসে রূপবান নির্মাণ করেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। এছাড়া, তিনি নিশান, চন্দন দ্বীপের রাজকন্যা, বাহাদুর, কত যে মিনতি, রাখাল বন্ধু, জিঘাংসা ও লাইলী মজনু র মত চলচ্চিত্র পরিচালনা করেছেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে।      তার পরিচালিত সর্বশেষ চলচ্চিত্র সাগরকন্যা। ১৯৯০ সালে তিনি যুক্তরাষ্ট্র গমন করেন ও ক্যালিফোর্নিয়ার করোনায় স্থায়ীভাবে বসবাস করতে শুরু করেন।
ইবনে মিজান ২০১৭ সালের ২৮ মার্চ ক্যালিফোর্নিয়ার করোনায় ৮৬ বছর বয়সে মৃত্যুবরণ করেন।
লুনা স্টার
জীবনী
লুনা স্টার, অভিনেত্রীর মঞ্চের নাম, ১৯৮৯ সালে কিউবার রাজধানী হাভানায় জন্মগ্রহণ করেন, যেখানে তিনি ১৫ বছর বয়স পর্যন্ত বেড়ে ওঠেন, এরপর তিনি যুক্তরাষ্ট্রের মিয়ামিতে চলে আসেন। তার মা একজন সরকারি কর্মকর্তা হিসেবে কাজ করতেন এবং তার বাবা হাভানার পুরনো শহরে একটি দোকান চালাতেন। ফ্লোরিডায়, কিছু ছোটখাটো চাকরির পর, তিনি আদিরসাত্মক মডেল হিসাবে একটি সংক্ষিপ্ত কর্মজীবন শুরু করেন।
ইজাজ আহমেদ চৌধুরী
ইজাজ আহমেদ চৌধুরী (১ জানুয়ারি ১৯৪৫ — ২৯ সেপ্টেম্বর ২০২২) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।
কর্মজীবন
ইজাজ আহমেদ চৌধুরীর জন্ম সিলেটের গোলাপগঞ্জে। তিনি ১৯৭১ সালে মুক্তিযুদ্ধে কর্মরত ছিলেন দ্বিতীয় ইস্ট বেঙ্গল রেজিমেন্টে। ২৫ মার্চ ঢাকায় গণহত্যার পর দ্বিতীয় ইস্ট বেঙ্গলের মেজর কাজী মুহাম্মদ শফিউল্লাহর নেতৃত্বে বিদ্রোহ করে মুক্তিযুদ্ধে যোগ দেন তিনি। যুদ্ধকালীন সময়ে তিনি আশ্রমবাড়ি সাব সেক্টরের অধিনায়কের দায়িত্ব পালন করেন। বাংলাদেশ স্বাধীন হবার পর তিনি সেনাবাহিনীতে গুরুত্বপূর্ন বিভিন্ন দায়িত্ব পালন করেন। এর মধ্যে ৬৬ পদাতিক ডিভিশনের জিওসি হিসেবে দায়িত্ব পালন করেন। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।
সেনা বিদ্রোহের অভিযোগ
২৫ মে ১৯৯৬ সালে ব্যর্থ সেনা অভ্যুত্থানের অভিযোগে তাকে বাধ্যতামূলক অবসর পাঠানো হয়।
অক্সফোর্ড নীল
থাম্ব
অক্সফোর্ড নীল হলো অক্সফোর্ড বিশ্ববিদ্যালয়ের অফিসিয়াল রঙ। অফিসিয়াল অক্সফোর্ড ব্র্যান্ডিং নির্দেশিকায় অক্সফোর্ড নীল এর সংজ্ঞায় একে প্যানটোন ২৮২ হিসাবে উল্লেখ করা হয়েছে, যা হেক্স কোড # ০০২১৪৭ এর সমতুল্য।
ব্যবহার
অক্সফোর্ড নীল নামে পরিচিত রঙটি অক্সফোর্ড বিশ্ববিদ্যালয়ের সাথে ওতপ্রোতভাবে জড়িত, বিশেষত প্রাতিষ্ঠানিক ক্রীড়া দলগুলির সাথে। এছাড়াও কানাডিয়ান ফুটবল লিগের টরন্টো আর্গোনটস, টরন্টো বিশ্ববিদ্যালয়, পেনসিলভেনিয়া স্টেট ইউনিভার্সিটি, জর্জটাউন বিশ্ববিদ্যালয়, মিশিগান বিশ্ববিদ্যালয়ের অ্যাথলেটিক দল, এবং বার্কলের ক্যালিফোর্নিয়া বিশ্ববিদ্যালয়েও একই রঙ ব্যবহার করা হয়ে থাকে।
ভূপেন্দ্রকিশোর রক্ষিত রায়
ভূপেন্দ্রকিশোর রক্ষিত রায় (১৯ মার্চ,১৯০২ - ২৪ এপ্রিল,১৯৭২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন একজন রাজনীতিবিদ ও লেখক। তিনি ফরোয়ার্ড ব্লকপন্থী রাজনৈতিক নেতা এবং পশ্চিমবঙ্গের রাজ্য সভার সদস্য ছিলেন।
জীবনী
তিনি ময়মনসিংহ শহরে জন্মগ্রহণ করেন। তার পিতার নাম ছিল যোগেন্দ্রকিশোর রক্ষিত রায়। ঢাকায় হেমচন্দ্র ঘোষের নেতৃত্বে বিপ্লবী জীবন শুরু করেন। তিনি অল্প বয়সেই বিপ্লবী 'বেঙ্গল ভলান্টিয়ার্স' দলের সভ্য হন এবং সেই দলের বিশিষ্ট ব্যক্তি হয়ে উঠেন। ১৯৩০ সনের গ্রীষ্মকালে বিপ্লবী বিনয়কৃষ্ণ বসু তার সঙ্গে সাক্ষাৎ করেন এবং তিনি বিনয় বসুকে ব্রিটিশবিরোধী সশস্ত্র রাজনীতিতে দীক্ষা দেন। ১৯৩০ -৩৮ খ্রিস্টাব্দে স্টেট প্রিজনাররূপে বিভিন্ন জেলে বন্দিজীবন কাটান। গান্ধীজির সঙ্গে কথা বলার জন্য ১৯৩৮ খ্রিস্টাব্দে তাঁকে কলকাতা প্রেসিডেন্সি জেলে আনা হয়। তার কিছুকাল পর তিনি মুক্তি পান। তিনি দণ্ডকারণ্যে উদ্বাস্তু পুনর্বাসনে সহযোগিতা করেন। কলকাতার মহাজাতি সদনের ট্রাস্টি ও বিপ্লবী নিকেতনের সহসভাপতি ছিলেন। উত্তর চব্বিশ পরগনা জেলার সপ্তগ্রাম সর্বেশ্বর উচ্চ বিদ্যালয় ও বাদু পল্লী নিকেতন সংস্থার সঙ্গে তার ঘনিষ্ঠ যোগাযোগ ছিল।
রচনাবলী
১৯২৮-৩২ খ্রিস্টাব্দে তার পরিচালিত "বেণু" পত্রিকা যুবমহলে চাঞ্চল্য সৃষ্টি করেছিল। তিনি ১৯৪৮ খ্রিস্টাব্দে বিপ্লবী উজ্জ্বলা মজুমদারকে বিবাহ করেন। তিনি ভারতবর্ষের স্বাধীনতা সংগ্রাম ও রাজনৈতিক ধারার বিবর্তনের উপর কতিপয় মূল্যবান গ্রন্থ রচনা করেন। তার রচিত ভারতের সশস্ত্র বিপ্লবী আন্দোলনের পটভূমিতে রচিত গ্রন্থ হচ্ছে
কটক জংশন রেলওয়ে স্টেশন
কটক রেলওয়ে স্টেশন হল একটি রেলওয়ে জংশন এবং ভারতের ওড়িশা রাজ্যের কটককে পরিষেবা দেয়।
ইতিহাস
১৮৯৩ থেকে ১৮৯৬ সময়কালে, ইস্ট কোস্ট স্টেট রেলওয়ের  নির্মিত এবং যান চলাচলের জন্য উন্মুক্ত করা হয়েছিল। এটি ব্রাহ্মণী, কাঠজোদি, কুয়াখাই, মহানদী (ওড়িশার দীর্ঘতম নদী) এবং বিরূপার মতো নদী জুড়ে কয়েকটি বৃহত্তম সেতু নির্মাণের প্রয়োজন হয়েছিল। কটক স্টেশনটি 1899 সালে ভারতীয় রেল নেটওয়ার্কের সাথে সংযুক্ত ছিল।
রেলওয়ে সংস্থা
কটক স্টেশনটি পূর্ব উপকূল রেলওয়ের খুরদা সড়ক বিভাগের অধীনে কাজ করছে।
কটক রেলওয়ে স্টেশন ভারতীয় রেলওয়ের শীর্ষ শতাধিক বুকিং স্টেশনগুলির মধ্যে একটি।
১৯১০
জানুয়ারি
তৎকালীন পাকিস্তানি নেতা আলী জিন্নাহ নাটোর মহাকুমায় একটি প্রতিষ্ঠা করেন। যা বর্তমানে নাটোর সরকারি বালক উচ্চ বিদ্যালয় নাটোর নামে পরিচিত
ডিসেম্বর
1901 – 1950
অকেয়ানোস
থাম্ব|ওশেনোস নদীর টাইটান দেবতা গ্রিক পুরাণে অকেয়ানোস (প্রাচীন গ্রিক ভাষায়: Ὠκεανός অকেআনোস্‌) ছিলেন বারোজন তিতানদের একজন। তিনি ছিলেন সমস্ত সামুদ্রিক জলভাগের আদি দেবতা (তিতানদের পরাজয়ের পর পোসাইডন সমুদ্রের দেবতা হন)। অকেয়ানোসের সাথে তার বোন তেথুসের বিয়ে হয় এবং তেথুসের গর্ভে তার ঔরসে ৩০০০ অকেয়ানিদের জন্ম হয়। এছাড়া ওসিয়ানাস ও টেথিসের মিলনে নদী-দেবতাদেরও জন্ম হয়। প্রাচীনকালের গ্রিক ভাস-পেইন্টিং এ তাকে ষাঁড়ের মত শিংওয়ালা ও পায়ের বদলে মাছের লেজ বিশিষ্ট একজন সমুদ্র-দেবতা হিসাবে দেখানো হয়েছে।
কিউএক্স নর্মি
কিউএক্স নর্মি (ইংরেজি: QX Normae) হল নর্মা তারামণ্ডলের একটি সক্রিয় নিম্ন-ভরবিশিষ্ট রঞ্জন-রশ্মি বিকিরণকারী যুগ্ম তারা। এটি একটি নিউট্রন তারা ও অপর একটি তারা নিয়ে গঠিত। এই দ্বিতীয় তারাটি সূর্য অপেক্ষা ক্ষুদ্রতর ও শীতলতর। ১৯৭০-এর দশকের গোড়ার দিকে ৪ইউ ১৬০৬-৫২ নামে পরিচিত রঞ্জন-রশ্মি উপাদানটি আবিষ্কৃত হয়, অন্যদিকে দৃশ্যগত উপাদান কিউএক্স নর্মি আবিষ্কৃত হয় ১৯৭৭ সালে। পৃথিবী ও এই যুগ্ম তারার মধ্যবর্তী আন্তঃনাক্ষত্রিক নির্বাপন বিশ্লেষণ করে গুভার ও তাঁর সহকর্মীগণ অনুমান করেন যে, এটি পৃথিবী থেকে সম্ভবত ৫.৮ কিলোপারসেক (১৯,০০০ আলোকবর্ষ) দূরে অবস্থিত এবং নিউট্রন তারাটির ভর সূর্য অপেক্ষা ১.৭৪ ± ০.১৪ গুণ বেশি এবং সেটির ব্যাসার্ধ মাত্র ৯.৩ ± ১.০ কিলোমিটার।
কাইক্লোপ্স
তিনজন শতভুজ দৈত্যের পর ইউরেনাসের ঔরসে গেইয়ার গর্ভে তিনজন সাইক্লোপস (প্রাচীন গ্রিক ভাষায়: Κύκλωψ ক্যুক্‌লপ্‌স্‌) জন্ম নেয়। তারাও তাদের অগ্রজ শতভুজ দৈত্যদের মত দানবাকৃতি ছিল। তাদের কপালের মাঝখানে শুধুমাত্র একটি চোখ ছিল। থাম্ব|খ্রিস্টীয় প্রথম শতাব্দীর রোমান কলোসিয়ামে রাখা একটি সাইক্লোপের মাথা
হেসিয়দ
হেসিয়দের থিওগনি অনুযায়ী তাদের নামগুলো হল - ব্রন্তেস ("বজ্র"), স্তেরোপেস ("বজ্র") ও আর্জেস ("তীব্র-আলোকচ্ছ্টা")। হেসিয়দের থিওগনি অনুযায়ী তারা ছিল বলিষ্ঠ, বিশালদেহী, একরোখা এবং তারা কামারের কাজ করত। তাদের পিতা ইউরেনাস তাদের শক্তি দেখে ভয় পেয়ে তাদেরকেও শতভুজ দৈত্যদের মত তার্তারাসে বন্দী করে। পরে ইউরেনাসপুত্র ক্রোলাস তাদেরকে শতভুজ দৈত্য সাথে তার্তারাস থেকে মুক্ত করে কিন্তু ইউরেনাসকে সিংহাসনচ্যুত করার পরপরই তাদেরকে আবারও তার্তারাসে বন্দী করে এবং দানবী ক্যাম্পেকে কারারক্ষী হিসাবে নিযুক্ত করে। পরবর্তীতে ক্রোনাসের পুত্র জিউস তাদের মুক্ত করে তাদের সাহায্যে ক্রোনাসকে সিংহাসনচ্যুত করে। জিউসের প্রধান অস্ত্র বজ্র সাইক্লোপ্সরাই তৈরি করে দেয়। আর্জেস একে উজ্জ্বলতা দেয়, ব্রন্তেস একে দেয় শক্তি এবং স্তেরোপেস একে দেয় তীব্র-আলোকচ্ছ্টা। সমুদ্রদেবতা পোসাইডনের ত্রিশূল, চন্দ্রদেবী আর্টেমিসের ধনুক ও চাদেঁর আলোর তীর, সূর্যদেবতা অ্যাপোলোর ধনুক ও সূর্যরশ্মির তীর, পাতালদেবতা হেডিস এর শিরস্ত্রাণও সাইক্লোপ্সরা নির্মাণ করে। পরবর্তীতে সূর্যদেবতা অ্যাপোলোর হাতে সাইক্লোপ্সরা নিহত হয়। জিউস অ্যাপোলোর পুত্র অ্যাস্কিপিয়াসকে বজ্রাঘাতে বধ করায় অ্যাপোলো প্রতিহিংসাপরায়ণ হয়ে সাইক্লোপ্সদের তীর নিক্ষেপ করে হত্যা করে। এরপর জিউস পাতালপ্রদেশ থেকে সাইক্লোপ্সদের সাথে অ্যাস্কিপিয়াসকেও উদ্ধার করে আনে।
ফিলিস্তিনি রন্ধনশৈলী
প্যালেস্টাইনের খাবার হচ্ছে ফিলিস্তিনিদের খাদ্য যা সাধারণভাবে ফিলিস্তিনিরা খেয়ে থাকে-যার মধ্যে রয়েছে প্যালেস্টাইন, ইজরায়েল, জর্ডান, আশেপাশের দেশগুলোতে শরণার্থী শিবিরে এবং ফিলিস্তিনি ডায়াস্পোরার মধ্যে বসবাসকারীরা। সভ্যতার সংস্কৃতির একটি বিস্তৃত স্থান ফিলিস্তিন ফলে এর রন্ধনশৈলীর রয়েছে দীর্ঘ ঐতিহাসিক প্রেক্ষাপট।  বিশেষতঃ আরব উমাইয়াদ বিজয়ের মধ্য দিয়ে এখানে ইসলামের আবির্ভাব ঘটে এবং পরবর্তীকালে ফার্সি-প্রভাবে প্রভাবিত আব্বাসীয়দের এবং তুর্কি রন্ধনপ্রণালীর শক্তিশালী প্রভাবগুলি দ্বারা ফিলিস্তিনি রন্ধনশৈলী প্রভাবিত হয়।  এটি লেবানন, সিরিয়া এবং জর্ডানি সহ অন্যান্য লেভান্তিনি রান্নার অনুরূপ।
রান্নার শৈলীগুলি অঞ্চল এবং প্রতিটি ধরনের রান্নার শৈলীর পরিবর্তিত হয় এবং ব্যবহৃত উপাদানগুলি সাধারণত নির্দিষ্ট অঞ্চলের জলবায়ু এবং অবস্থানের ভিত্তিতে এবং ঐতিহ্যের উপর নির্ভর করে। গালিলিতে ভাত এবং কিব্বির প্রকরণগুলি সাধারণ। পশ্চিম তীরটি মূলত ভারী খাবারের সাথে জড়িত থাকে যা টেবুনের রুটি, ভাত এবং মাংস এবং উপকূলীয় সমভূমির বাসিন্দাদের ঘন ঘন মাছ, অন্যান্য সামুদ্রিক খাবার এবং মসুর ডাল ব্যবহার করে। গাজা খাবারটি লেভান্ট খাবারের একটি ভিন্নতা, তবে সামুদ্রিক খাবার এবং মশলার চেয়ে আরও বৈচিত্র্যময়। গাজার অধিবাসীদের প্রচন্ডভাবে মরিচ খুব ব্যবহার করা হবে। খাবারগুলি সাধারণত ঘরে বসে খাওয়া হয় তবে ডাইনিং খাওয়াটি বিশেষত পার্টির সময় সর্বাধিক হয়ে ওঠে যেখানে স্যালাড, ব্রেড ডিপস এবং স্কিটযুক্ত মাংসের মতো হালকা খাবার পরিবেশন করা হয়। এই অঞ্চলটিতে অনেকগুলি মিষ্টান্ন রয়েছে যা নিয়মিতভাবে তৈরি করা হয় এবং সাধারণভাবে ছুটির দিনে সংরক্ষণ করা হয়। বেশিরভাগ ফিলিস্তিনীর মিষ্টি হ'ল হয় মিষ্টিযুক্ত চিজ, খেজুর বা বাদাম, আখরোট বা পিস্তা জাতীয় বিভিন্ন বাদাম। পানীয়গুলি ছুটির দিনে যেমন রমজানের সময়েও নির্ভর করতে পারে যেখানে সূর্যাস্তের সময় ক্যারোব, তেঁতুল এবং এপ্রিকট রস খাওয়া হয়। কফি সারা দিন খাওয়া হয় এবং জনগণের মধ্যে অ্যালকোহল খুব বেশি প্রচলিত হয় না, তবে আরাক বা বিয়ারের মতো কিছু অ্যালকোহলযুক্ত পানীয় যেমন খ্রিস্টানরা পান করে।
পাকক্কু জেলা
পাকক্কু জেলা (ပခုက္ကူခရိုင်) হল কেন্দ্রীয় মিয়ানমারের মগওয়ে অঞ্চলের একটি জেলা। পাকক্কু শহর হল এই জেলার প্রশাসনিক কেন্দ্র। পাকক্কু হল মগওয়ে বিভাগের বৃহত্তম শহর ও বার্মার (মিয়ানমার) ১৩তম বৃহত্তম শহর।
ইতিহাস
১৯৪৭ সালে বার্মার ইউনিয়ন প্রতিষ্ঠার পর, ১৯৪৮ সালে দুটি জেলাসহ পাকোক্কু প্রদেশ প্রতিষ্ঠিত হয়। এগুলি হলেন পোকোক্কু জেলা এবং মিনাদাত জেলা, জেলাদুটিতে ১১ টি শহরাঞ্চল রয়েছে। শহরাঞ্চলগুলি হল পোকোক্কু, মিন্দাত, ইয়াগিয়াও, পাউক, সিক্ফিউ, মায়িং, গাঙ্গা, হিটলিন, সা, ক্যানপলেট এবং মাতুপি. রাজধানী শহরটি পোকোক্কু।
১৯৬২ সালের ২ মার্চ জেনারেল নে উইনের নেতৃত্বাধীন সামরিক বাহিনী একটি অভ্যুত্থানের মাধ্যমে বার্মার নিয়ন্ত্রণ নেয় এবং সামরিক বাহিনী কর্তৃক সরকার প্রত্যক্ষ বা পরোক্ষভাবে নিয়ন্ত্রিত হয়। ১৯৭৪ সালে বার্মা ইউনিয়নের সমাজতান্ত্রিক প্রজাতন্ত্রের নতুন গঠনতন্ত্র গৃহীত হয়।
শহরাঞ্চল
জেলাতে নিম্নলিখিত শহরাঞ্চল রয়েছে:
চুনতি বড় মিয়াজী ও ছোট মিয়াজী মসজিদ
চুনতী হযরত বড় মিয়াজী ও ছোট মিয়াজী মসজিদ বাংলাদেশের বন্দরনগরী চট্টগ্রাম জেলা এলাকার লোহাগাড়া উপজেলার চুনতী এলাকায় অবস্থিত একটি অতি প্রাচীন মসজিদ। ১৬শ শতকে নির্মিত এই মসজিদটি জেলার চুনতী এলাকায় অবস্থিত।
ইতিহাস
চুনতি হযরত বড় মিয়াজী ও ছোট মিয়াজী মসজিদ বাংলাদেশের, চট্টগ্রাম জেলার, চুনতী তে অবস্থিত একটি প্রাচীন  মসজিদ। এই এলাকার প্রসিদ্ধ বুজুর্গ ও দ্বীনে আলেমদ্বয় হযরত বড় মিয়াজী ও হযরত ছোট মিয়াজী বিগত ১৬শ শতকে এই মসজিদ প্রতিষ্ঠা করেন ।
right|thumb|200px|উত্তর দিক হতে তোলা চুনতি বড় মিয়াজী ও ছোট মিয়াজী  মসজিদের দৃশ্য
বর্তমান অবস্থা
চট্টগ্রাম জেলার লোহাগাড়া উপজেলার চুনতীর বড় মিয়াজী পাড়ায় মনোমুগ্ধকর টিলার উপর এই মসজিদের অবস্থান । চট্টগ্রাম মহানগর হতে এই এলাকার দূরত্ব ৬৪ কিলোমিটার । বর্তমান মসজিদ পরিচালনার কমিটিতে সভাপতির দায়িত্ব পালন করছেন আলহাজ জান মোহাম্মদ সিকদার ও সেক্রেটারির দায়িত্ব পালন করছেন মাওলানা মোজাম্মেল হক। এছাড়া খতিবের দায়িত্বে আছেন মাওলানা কামাল উদ্দীন। সবুজ বনানী ও পাহাড়ঘেরা এই মসজিদের অবস্থান প্রায় ৪২ খানি এলাকা জুড়ে । মসজিদের পাশেই আছে কবরস্থান। আর ঐ কবরস্থানেই চির নিদ্রায় শায়িত আছেন হযরত বড় ও ছোট মিয়াজী (রহঃ) ।
right|thumb|200px|চুনতি বড় মিয়াজী ও ছোট মিয়াজী মসজিদ,চুনতী
বিবিধ
right|thumb|200px|চুনতি বড় মিয়াজী ও ছোট মিয়াজী মসজিদ,চুনতী
মারিও ফিগিরা ফের্নান্দেস
মারিও ফিগিরা ফের্নান্দেস (Марио Фигейра Фернандес; জন্ম: ১৯ সেপ্টেম্বর ১৯৯০) হলেন ব্রাজিলে জন্মগ্রহণকারী রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
রাশিয়া
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
বেণুধর শর্মা
বেণুধর শর্মা (बेणुधर शर्मा, Benudhar Sharma) সাহিত্য একাডেমি পুরস্কার লাভ করা দ্বিতীয় অসমীয়া ব্যক্তি । এছাড়াও তিনি একজন সাহিত্যিক, প্রত্নতত্ত্ববিদ, সাংবাদিক, সমাজ সংস্কারক,ইতিহাসবিদ, গবেষক এবং ভারতের স্বাধীনতা সংগ্রামের একজন অগ্রগণ্য মুক্তিযোদ্ধা ছিলেন । ১৯৫৬ সালের অসম সাহিত্য সভার সভাপতি পদে অধিষ্ঠিত হয়েছিলেন । তার সাহিত্যে ইতিহাসের তথ্য ভরে থাকার জন্য তাকে ইতিহাস রত্ন, ইতিহাসর যাদুকর ইত্যাদ ববহুি নামেও বিভূষিত করা হয়েছিল। রত্নকান্ত বরকাকতীদেব বেনুধর শর্মাকে ইতিহাস সূর্য আখ্যা দিয়ে সম্মান জানান। তরুণ অসমের সম্পাদক  এবং প্রথম অসমীয়া দৈনিক সংবাদপত্র দৈনিক বাতরির সহকারী  সম্পাদকের দায়িত্ব বহন করেছিলেন।
জন্ম
বেণুধর শর্মাই ১৮৯৪ সালের ১৫ নভেম্বর অসমের শিবসাগর জেলার চারিঙে জন্মগ্রহণ করেছিলেন। তার পিতা স্বর্গীয় ডিম্বেশ্বর শর্মা এবং মাতা স্বর্গীযা় তুলসী দেবী ।
শিক্ষা এবং কর্মজীবন
বেণুধর শর্মা শিবসাগরের চারিঙে প্রাথমিক শিক্ষা গ্রহণ করেন, তার পরে ১৯১৫ সালে শিবসাগর সরকারী উচ্চ মাধ্যমিক বিদ্যালয়ের থেকে প্রবেশিকা পরীক্ষায় সুখ্যাতিতে উর্ত্তীন হন। উচ্চ শিক্ষা গ্রহণের জন্য কলিকতা গিয়েছিলেন যদিও অসহযোগ আন্দোলনে অংশ গ্রহণ করার জন্য তার উচ্চ শিক্ষা অর্ধেক হয়ে যায়। বেণুধর শর্মা কিছুদিনের জন্য শিবসাগরের ফুলেশ্বরী উচ্চ মাধ্যমিক বিদ্যালয় এবং যোরহাটের বেজবরুয়া উচ্চ মাধ্যমিক বিদ্যালয়ে শিক্ষকতা করে কর্ম জীবনের শুরু করেছিলেন। তিনি হাতী মহলাতে কাজ করার থেকে দোকান দিয়ে বিভিন্ন কাজ করে তিনি জীবন যুদ্ধে অগ্রণী হন। এর মধ্যে ঘরফলীয়া কংগ্রেছ নামে একটা রাজনৈতিক দল খুলে রাজনীতিরও কিছুদিন পাঠ নিয়েছিলেন। তিনি প্রথম অসমীয়া দৈনিক সংবাদপত্র দৈনিক বাতরির সহকারী সম্পাদক এবং ডিব্রুগড় থেকে প্রকাশ হওয়া তরুণ অসমেরও তিনি সম্পাদক ছিলেন।
মৃত্যু
১৯৮১ সালের ২৬ ফেব্রুয়ারিতে তার মৃত্যু ঘটে৷
সাহিত্যরাজী
গ্রন্থ সংকলন
গ্রন্থ সংকলন (ইংরাজী)
মমতাজ মির্জা
মমতাজ মির্জা (ممتاز مرزا) লেখক এবং সিন্ধু সংস্কৃতি বিভাগের প্রাক্তন মহাপরিচালক
পুরস্কার
তিনি সাহিত্য অবদান এর জন্য প্রাইড অফ পারফরম্যান্স পুরস্কার পান।
মৃত্যু
১৯৯৭ সালে পাকিস্তানের হায়দ্রাবাদ, সিন্ধুতে মৃত্যুবরণ করেন।
ক্যল্লা
ক্যল্লা হচ্ছে এনোনাসি পরিবারের ডাসিমাচালান গণের একটি সপুষ্পক উদ্ভিদ।
কালুপুর গ্রাম পঞ্চায়েত
কালুপুর গ্রাম পঞ্চায়েত হল বনগাঁ পঞ্চায়েত সমিতির অন্তর্গত ১৬ টি গ্রাম পঞ্চায়েতের একটি। এটি বনগাঁ মহকুমার অন্তর্ভুক্ত। এর প্রশাসনিক ভবন ও সদর দপ্তর কালুপুর গ্রামে অবস্থিত৷ মোট ৯ টি গ্রাম নিয়ে কালুপুর গ্রাম পঞ্চায়েত গঠিত।
প্রশাসনিক গঠন
৯ টি গ্রাম নিয়ে কালুপুর গ্রাম পঞ্চায়েত গঠিত। গ্রামগুলি হল - বল্লভপুর, দক্ষিণ জিয়ালা, ধর্মপুর, হানিডাঙা, হরিষপুর চৌক, কালুপুর, খড়ুয়া রাজাপুর, পুরনো বনগাঁ ও উনা।
ভাষা
কালুপুর গ্রাম পঞ্চায়েতের সরকারি ভাষা হল বাংলা। ইংরেজি হল এই গ্রাম পঞ্চায়েতের সহকারী সরকারি ভাষা। গ্রাম পঞ্চায়েতে বসবাসকারী সকলের মাতৃভাষা বাংলা।
অর্থনীতি
এই গ্রাম পঞ্চায়েতের অর্থনীতি কৃষি নির্ভর। ধান ও পাট এখানকার প্রধান অর্থকরী ফসল।
শিক্ষা ব্যবস্থা
এই গ্রাম পঞ্চায়েতের শিক্ষা ব্যবস্থা সম্পূর্ণ রূপে সরকারি শিক্ষা ব্যবস্থার উপরে নির্ভরশীল। গ্রাম পঞ্চায়েতের প্রতিটি গ্রামে প্রাথমিক বিদ্যালয় রয়েছে। গ্রাম পঞ্চায়েতে কোন মহাবিদ্যালয় বা কলেজ নেই।
পঞ্চায়েতের কিছু মাধ্যমিক ও উচ্চমাধ্যমিক বিদ্যালয় -
পরিবহন ব্যবস্থা
গ্রাম পঞ্চায়েতের মধ্যে যোগাযোগের মূল মাধ্যমটি হল সড়ক পথ। যশোর রোড বা জাতীয় সড়ক ১১২ এই গ্রাম পঞ্চায়েতের মধ্য দিয়ে অগ্রসর হয়েছে।
উমেশ যাদব
উমেশকুমার তিলক যাদব (उमेश टिळक यादव, জন্ম: ২৫ অক্টোবর, ১৯৮৭) মহারাষ্ট্রের নাগপুরে জন্মগ্রহণকারী ভারতীয় ক্রিকেটার। বর্তমানে তিনি জাতীয় দলের পাশাপাশি বিদর্ভ দলের হয়ে খেলছেন। ভারত দলে তিনি মূলতঃ ডানহাতি ফাস্ট বোলারের ভূমিকায় অবতীর্ণ হয়ে থাকেন।
প্রারম্ভিক জীবন
যাদবের পিতা উত্তর প্রদেশের দেউরিয়া জেলার একজন কয়লা খনি শ্রমিক ছিলেন। তবে শ্রমিকদের গ্রাম হিসেবে পরিচিত বালি গ্রামে তার পরিবারের সাথে বড় হন। পেশাদার ক্রিকেটার হিসেবে আবির্ভূত হবার পূর্বে উমেশ যাদব সেনাবাহিনী ও পুলিশ বাহিনীতে যোগদানের চেষ্টা করে ব্যর্থ হয়েছিলেন।
ঘরোয়া ক্রিকেটে ২০০৭-২০০৮ মৌসুম থেকে রঞ্জি ট্রফির প্লেট লীগের অজনপ্রিয় দল বিদর্ভ দলের পক্ষে খেলে আসছেন। এরপূর্বে তিনি কেবলমাত্র টেনিস বল দিয়ে ক্রিকেট খেলতেন। বিদর্ভের অধিনায়ক প্রীতম গান্ধী যাদবকে সহায়তা করেন এবং টুয়েন্টি২০ প্রতিযোগিতায় এয়ার ইন্ডিয়া দলে অংশগ্রহণের নিশ্চয়তা দেন। শুরুর দিকে গান্ধী তার সম্পর্কে বলেন যে, তার বোলিং অগোছালো, কিন্তু বলের গতি অত্যন্ত দ্রুতগামী। যদি স্টাম্প বরাবর কমপক্ষে তিনটি বল ছুঁড়ে, তাহলে ব্যাটসম্যানদের জন্যে তা হবে বিপদজনক।
খেলোয়াড়ী জীবন
মে, ২০১০ সালে জিম্বাবুয়ে দলের বিপক্ষে একদিনের আন্তর্জাতিক ক্রিকেটে অংশগ্রহণ করেন। এর পরের বছর নভেম্বর মাসে ওয়েস্ট ইন্ডিজের বিরুদ্ধে টেস্ট খেলায় অংশ নেন যাদব।
বিদেশী মাঠে অসফলতা
একদিবসীয় ম্যাচে বিদেশী মাঠে তার পারফরমেন্স আশাব্যাঞ্জক নয়। খুব কম ক্ষেত্রেই তিনি সফল। বরং ঘরের মাঠেই তুলনামূলক স্বচ্ছন্দ বোধ করেন।
২০১৫ ক্রিকেট বিশ্বকাপ
একদিবসীয় ম্যাচে বিদেশী মাঠে তার খারাপ পারফরমেন্স সত্ত্বেও ব্যাতিক্রম হিসেবে বিশ্বকাপে দুর্দান্ত বোলিং করেন। ভারত সেমিফাইনাল এ পৌঁছায়।
আন্তর্জাতিক টি২০ তে ধারাবাহিকতার অভাব
প্রথম টি২০ ২০১২ সালে খেললেও অনিয়মিত পারফরম্যান্সের কারণে সেভাবে দলে স্থায়ী জায়গা করতে পারেননি।
আবদুলকাদির আহমেদ সাইদ
আবদুলকাদির আহমেদ সাইদ (Cabdulkaadir Axmed Saciid, عبد القادر أحمد سعيد) একজন সোমালি চলচ্চিত্র পরিচালক, প্রযোজক, চিত্রনাট্যকার, সিনেমাটোগ্রাফার এবং সম্পাদক।
জীবনী
সাইদ ১৯৫৩ সালে সোমালিয়ার রাজধানী মোগাদিসুতে জন্মগ্রহণ করেন। ১৯৭০ সালে তিনি সোমালি ফিল্ম এজেন্সির হয়ে আন্তর্জাতিক সম্পর্কের দায়িত্বপ্রাপ্ত চিত্রগ্রাহক এবং অন্যান্য দেশের সাথে প্রযোজনার পরামর্শক হিসাবে কাজ করতে শুরু করেন। ১৯৮৪ থেকে ১৯৮৬ সাল পর্যন্ত তিনি সোমালি টেলিভিশনে প্রোগ্রামিং পরিচালক হিসাবে দায়িত্ব পালন করেন এবং এর পাশাপাশি বেশ কিছু প্রশিক্ষণ কর্মসূচি পরিচালনা করেন। সাইদ বেশ কিছু চলচ্চিত্রে সহকারী পরিচালক হিসাবেও কাজ করেছেন। এর মধ্যে উল্লেখযোগ্য হল: আ সোমালি দরবেশ (১৯৮৩); দ্য পারচিং উইন্ডস অব সোমালিয়া (১৯৮৪); ইতালীয় পাবলিক সার্ভিস ব্রডকাস্টার রেডিও টেলিভিশন ইতালিয়ানা (আরএআই)-এর জন্য নির্মিত অনুষ্ঠান রিভিরার সোমালিয়া (১৯৮৪); এবং লুসিসাইমন ফিল্ম ইনস্টিটিউট প্রযোজিত আ ম্যান অফ রেস (১৯৮৭)।
অনেকগুলো চলচ্চিত্রে কাজ করা সত্ত্বেও সাইদ সম্ভবত তার স্বল্পদৈর্ঘ্য চলচ্চিত্র গিডকা নলোশা এবং লা কনচিগলিয়ার জন্যই বেশি সুপরিচিত। গিডকা নলোশা ১৯৮৮ সালে টোরিনো আন্তর্জাতিক চলচ্চিত্র উৎসবে সেরা আন্তর্জাতিক স্বল্পদৈর্ঘ্য চলচ্চিত্র বিভাগে সিটি অফ টরিনো পুরস্কার অর্জন করে। এই দুটি স্ট্যান্ডআউট চলচ্চিত্রে তিনি শৈল্পিকভাবে মানুষকেই পরিবেশ এবং তার সংস্থানসমূহ ধ্বংসের প্রধান কারণ হিসাবে চিহ্নিত করেন।
ওয়াই
ওয়াই (Wai) ভারতের মহারাষ্ট্র রাজ্যের সাতারা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭১৮ মিটার (২৩৫৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়াই শহরের জনসংখ্যা হল ৩১,০৯০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ওয়াই এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
গ্রন্থাগারের ইতিহাস
গ্রন্থাগারের ইতিহাস সংগৃহীত নথিগুলিকে সাজানোর প্রাথমিক প্রচেষ্টা দিয়ে শুরু হয়েছিল। আগ্রহের বিষয়গুলির মধ্যে রয়েছে সংগ্রহের  অভিগম্যতা, বিষয়বস্তু সংগ্রহ, সরঞ্জাম সন্ধান এবং ব্যবস্থাপনা  , বইয়ের ব্যবসা , বিভিন্ন লেখার উপকরণগুলির ভৌতিক বৈশিষ্ট্যের প্রভাব, ভাষার বিতরণ, শিক্ষার উপর প্রভাব , স্বাক্ষরতার হার, বাজেট, কর্মী নিয়োগ , বিশেষ প্রকার পাঠকদের উদ্দেশ্যে নির্মিত গ্রন্থাগার ,  স্থাপত্যের বৈশিষ্ট্য , ব্যবহারের ধরন এবং কোনও রাষ্ট্রের সাংস্কৃতিক ঐতিহ্যে গ্রন্থাগারগুলির ভূমিকা এবং এ ব্যাপারে  সরকার, গির্জা বা ব্যক্তিগত পৃষ্ঠপোষকদের ভূমিকা। ১৯৬০ এর দশক থেকে কম্পিউটারাইজেশন এবং ডিজিটাইজেশনের বিষয়গুলি উঠে এসেছে।
প্রাচীন গ্রন্থাগারগুলি
থাম্ব|আসুরবানিপালের গ্রন্থাগার থেকে পাওয়া [[গিলগামেশের মহাকাব্য সমৃদ্ধ মৃত্তিকা ফলক]]
আদিম গ্রন্থাগারগুলি লেখার প্রাথমিক ধরনগুলির  মহাফেজখানা ছিল - যেমন সুমের অঞ্চলের মন্দিরের কক্ষগুলিতে কিউনিফর্ম লিপিতে মাটির মৃত্তিকা ফলক পাওয়া গেছে, এর মধ্যে কিছু খ্রিস্টপূর্ব ২৬০০ বছরের পুরানো । প্রায় এক ইঞ্চি পুরু  মৃত্তিকা ফলকগুলি বিভিন্ন মাপ এবং আকারে নির্মিত । মাটির মতো কাদামাটিকে কাঠের কাঠামোয় স্থাপন করা হত , পৃষ্ঠতলটিকে লেখার জন্য মসৃণ করা হত এবং শুধুমাত্র স্যাঁতসেঁতে ভাব না আসা পর্যন্ত শুকতে দেওয়া হত । শিলালিপি খোদাই করার পর  সেটিকে রোদে শুকানো হত বা আরও মজবুতভাবে তৈরী করার জন্য  একটি চুল্লীতে  স্যাঁকা হত। সংরক্ষণ করার সময় মৃত্তিকা ফলকগুলিকে প্রান্ত বরাবর , পাশাপাশি রাখা হত , শিরোনাম দ্বারা বিষয়বস্তু বর্ণনা করে এমন প্রান্তে সজ্জিত করা হত যাতে    সহজেই দেখা যায়। প্রথম গ্রন্থাগারগুলি পাঁচ হাজার বছর আগে দক্ষিণ পশ্চিম এশিয়ার উর্বর চন্দ্রকলা অঞ্চলে উদ্ভূত হয়েছিল, এটি এমন একটি অঞ্চল যা মেসোপটেমিয়া থেকে আফ্রিকার নীল নদ পর্যন্ত  বিস্তৃত ছিল। সভ্যতার জন্মস্থান হিসাবে পরিচিত , উর্বর চন্দ্রকলা অঞ্চলে খ্রিস্টপূর্ব ৩০০০ এর কিছু আগে লেখার জন্ম হয়েছিল ( মারে , স্টুয়ার্ট এ. পি.) ।  এই মহাফেজখানাগুলি মূলত বাণিজ্যিক লেনদেন বা হিসাব নিকাশের ব্যাপার সম্পর্কিত  ছিল, যা প্রাগৈতিহাসিকের  শেষ এবং ইতিহাসের সূচনা নির্দেশ করে ৷
হাইপার টেক্সট ট্রান্সফার প্রোটোকল
হাইপার টেক্সট ট্রান্সফার প্রোটোকল বা এইচটিটিপি হচ্ছে ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি। পদার্থবিদ ও কম্পিউটার বিজ্ঞানী টিম বার্নার্স লী ১৯৮৯ সালে এই পদ্ধতিটি তৈরি করেন। এইচটিটিপির প্রথম সংস্করণ হল এইচটিটিপি/১.১, যা ১৯৯৭ সালে আরএফসি ২০৬৮ নামে প্রথম ব্যবহৃত হয়। পরবর্তীতে ১৯৯৯ সালে আরএফসি ২৬১৬ এবং ২০১৪ সালে আরএফসি ৭২৩০ প্রচলিত হয়।
এইচটিটিপি/১.১ এর পরের সংস্করণ এইচটিটিপি/২ তৈরি করা ২০১৫ সালে এবং এটি বর্তমানে বড় বড় ওয়েব সার্ভার ও ব্রাউজারে এএলপিএন এক্সটেনসনের মাধ্যামে টিএলএস দিয়ে ব্যবহৃত হয়। এসকল ক্ষেত্রে টিএলএস ১.২ বা এর নতুন সংস্করণ প্রয়োজন।
ওদলাবাড়ি রেলওয়ে স্টেশন
ওদলাবাড়ি রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের দোয়ার্স অঞ্চলে অবস্থিত ওদলাবাড়ি শহরে পরিষেবা প্রদান করে। এটি আলিপুরদুয়ার রেলওয়ে বিভাগের উত্তর-পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
ট্রেন
ওদলাবাড়ি রেলওয়ে স্টেশন থেকে চলমান প্রধান ট্রেনগুলি নিম্নরূপ:
১৯৮১
১৯৮১ গ্রেগরীয় বর্ষপঞ্জির একটি সাধারণ বছর।
কোরিওলেনাস
thumb|300px|কোরিওলেনাস, পঞ্চম অঙ্ক, তৃতীয় দৃশ্য; [[গেভিন হ্যামিলটন অঙ্কিত চিত্র থেকে জেমস কাল্ডওয়েল কৃত খোদাই]]
কোরিওলেনাস উইলিয়াম শেকসপিয়র রচিত একটি শেকসপিয়রীয় ট্র্যাজেডি। ১৬০৮ সালে রচিত এই নাটকের ভিত্তি কিংবদন্তি রোমান নেতা গেইয়াস মার্কাস কোরিওলেনাসের জীবনী। নাটকটি প্রথম মুদ্রিত হয় ১৬২৩ সালের ফার্স্ট ফোলিওতে।
পাইক প্রথা
পাইক প্রথা আহোমদের রাজত্ব কালে প্রচলিত এক প্রথা ছিল। বিশ্বাস করা হয় যে, এই প্রথাটি দক্ষিণ-পূর্ব এশিয়াতে প্রচলিত ছিল। আহোমরা ১২২৮ খ্রীষ্টাব্দে অসমে আসার পরে এই প্রথার প্রচলন করে। এই প্রথাটিকে ১৬০৯ খ্রীষ্টাব্দে মোমাই তামূলী বরবরুয়া ঢঢঢঢঢকিছুপরিবর্তন করে নতুনভাবে প্রচলন করেন। বিজ্ঞরা মত প্রকাশ করেনন যে, এই পাইক প্রথাই আহোমদের পতনের মূল কারণ ছিল।
আহোম রাজ্যের রাজবংশীয় লোক, পুরোহিত, উচ্চ বর্গের জাতি অথবা দাসদের বাদ দিয়ে পনেরো থেকে পঞ্চাশ বছর বয়সী সকল পুরুষকে পাইক বলা হত। স্বর্গদেউ রুদ্র সিংহর সময়ে প্রায় ১৭১৪  খ্রীষ্টাব্দে মোট জনসংখ্যার প্রায় ৯০% শতাংশ লোক এই শ্রেণীর অন্তর্গত ছিল।
পাইক প্রথা
অসমের প্রাপ্তবয়স্ক মানুষদেরকে কিছু পদে বিভক্ত করা হয়েছিল। প্রতি পদে নৌকা তৈরি করা, নৌকা সজা, গৃহ নির্মাণ করা, রসদ যোগান দেওয়া, আলি-পদূলি নির্মাণ করা, রাজস্ব তোলা, হাতী ধরা, শেন চাওয়া, হাবি-বন পরিদর্শন করা ইত্যাদি বিভিন্ন কর্ম ছিল। পদগুলির ওপরে ফুকন, বরুয়া, রাজখোয়া প্রভৃতি ছিল।
তেথুস
গ্রিক পুরাণে তেথুস (প্রাচীন গ্রিক ভাষায়: Τηθύς ত্যাথ্যুস্‌) ছিলেন বারোজন টাইটানদের একজন। তিনি ছিলেন সমুদ্রের আদি দেবী। তেথুসের সাথে তার ভাই ওকেয়ানুসের বিয়ে হয় এবং তার গর্ভে ওকেয়ানুসের ঔরসে ৩০০০ নদী-দেবতা ও জলপরীর জন্ম হয়।
অ্যান্টনি অ্যান্ড ক্লিওপেট্রা
thumb|right|400px|অ্যান্টনি অ্যান্ড ক্লিওপেট্রা; [[লরেন্স আলমা-টাডেমা অঙ্কিত চিত্র]]
অ্যান্টনি অ্যান্ড ক্লিওপেট্রা উইলিয়াম শেকসপিয়র রচিত একটি বিয়োগান্তক নাটক। ১৬২৩ সালের ফার্স্ট ফোলিওতে প্রথম এই নাটকটি মুদ্রিত হয়। টমাস নর্থ প্লুটার্কের লাইফ অফ মার্কাস অ্যান্টনিয়াস গ্রন্থের যে ইংরেজি অনুবাদ করেন, তারই ভিত্তিতে ক্লিওপেট্রা ও মার্ক অ্যান্টনির সম্পর্ককে উপজীব্য করে নাটকটি রচিত হয়। এই নাটকে পার্থিয়ান যুদ্ধ থেকে ক্লিওপেট্রার আত্মহত্যা পর্যন্ত ঘটনার বিবরণ রয়েছে। নাটকে অ্যান্টনির প্রধান প্রতিদ্বন্দ্বী হলেন অক্টাভিয়াস সিজার। ইনি ছিলেন অ্যান্টনির সহকারী ট্রিমিউভার (রোমান প্রশাসক); পরবর্তীকালে রোমের প্রথম সম্রাট হন। ট্র্যাজেডিটি একটি রোমান প্লে। ইন্দ্রিয়পরায়ণ ও কল্পনাপ্রবণ আলেকজান্দ্রিয়া ও অধিকতর বাস্তবতাবাদী ও কৃচ্ছ্বতাপরায়ণ রোমের মধ্যে সার্বিক দৃশ্যপটের দ্রুত সঞ্চরণ এই নাটকের একটি প্রধান বৈশিষ্ট্য।
কেউ কেউ মনে করেন এই নাটকে ক্লিওপেট্রার ভূমিকাটি শেকসপিয়রের নাটকে সর্বাপেক্ষা জটিল নারীভূমিকা। তার বৃথা গরিমা ও অতিনাটকীয় উপস্থিতি দর্শকদের বিতৃষ্ণা উৎপাদনে যথেষ্টই সক্ষম। আবার এরই মধ্যে শেকসপিয়র তার ও অ্যান্টনির মধ্যে ট্র্যাজেডিসুলভ মহত্ব আরোপ করতে সমর্থ হয়েছেন। এই ধরনের পরস্পরবিরোধী বৈশিষ্ট্য সমালোচকদের মতকে দ্বিধাবিভক্ত করেছে। আর এই কারণেই এই নাটকের খ্যাতি।
ইয়েল নীল
থাম্ব
ইয়েল নীল হলো গাঢ় কালচে আসমানি ধাঁচের একটি রং যা ইয়েল বিশ্ববিদ্যালয়ের সাথে সম্পর্কিত।
ব্যবহার
ইন্ডিয়ানা স্টেট বিশ্ববিদ্যালয় মিসিসিপি বিশ্ববিদ্যালয়, এবং সাউদার্ন মেথোডিস্ট বিশ্ববিদ্যালয়ের দুটি অফিশিয়াল রঙের মধ্যে একটি হলো ইয়েল নীল আভা। ডাবলিন সিটি বিশ্ববিদ্যালয়ের অফিসিয়াল রঙ "ডিসিইউ নীল" রঙও অনেকটা ইয়েল নীলের মতোই।
ইয়েল নীল ২০০৭ সাল পর্যন্ত বার্কলের ক্যালিফোর্নিয়া বিশ্ববিদ্যালয়ের অফিসিয়াল একটি রঙ ছিলো; পরবর্তীতে বিশ্ববিদ্যালয় প্যান্টোন ২৮২ (নীলাভ) কে অফিসিয়াল রঙ হিসেবে গ্রহণ করেছে।
১৮৮০ থেকে ১৯৬২ সাল পর্যন্ত এটি ডিউক বিশ্ববিদ্যালয়েরও অফিসিয়াল রঙ ছিলো, পরবর্তীতে ইয়েল নীলের পরিবর্তে প্রুশিয়ান নীলকে গ্রহণ করা হয়।
এডওয়ার্ড বাইলস কাওয়েল
এডওয়ার্ড বাইলস কাওয়েল (Edward Byles Cowell) (জানুয়ারি ২৩, ১৮২৬ - ফেব্রুয়ারি ৯, ১৯০৩) প্রখ্যাত ভারততত্ত্ববিদ। স্কুল জীবনে স্থানীয় পাঠাগারে স্যার উইলিয়াম জোন্স'এর ফারসি ব্যাকরণ এবং কালিদাসের অভিজ্ঞান শকুন্তলম- এর ইংরাজি অনুবাদ পড়ে মাত্র ১৫ বছর বয়সে প্রাচ্যবিদ্যার প্রতি আকৃষ্ট হন। অক্সফোর্ড বিশ্ববিদ্যালয়ে মাক্সমুলার, আউটফ্রেখট ও উইলসনের সান্নিধ্যে এসে তার এই আকর্ষণ আরও তীব্রতর হয়; অক্সফোর্ডে ছাত্রাবস্থায় কালিদাসের বিক্রমোর্বশী-র ইংরাজি অনুবাদ প্রকাশ করে কাওয়েল সংস্কৃত বিশেষজ্ঞদের কাছে পরিচিত হয়ে পড়েন। ১৮৫৪ সালে তার অনুদিত বররুচির প্রাকৃতপ্রকাশ প্রকাশ পেলে সংস্কৃত পণ্ডিত হিসাবে তিনি সুপ্রতিষ্ঠিত হন। ১৮৫৬ খ্রিষ্টাব্দে তিনি কোলকাতা প্রেসিডেন্সি কলেজের ইতিহাসের অধ্যাপক, ১৮৫৭ খ্রিষ্টাব্দে ভার্নাকুলার লিটারারি সোসাইটির সম্পাদক এবং ১৮৫৮ খ্রিষ্টাব্দে কোলকাতা সংস্কৃত কলেজের  অধ্যক্ষের মত গুরুত্বপূর্ণ পদে আসীন ছিলেন। ১৮৭৪ সালে তিনি কেম্ব্রিজের কর্পাস কৃষ্টি কলেজের ফেলো নির্বাচিত হয়েছিলেন। আমৃত্যু তিনি এই পদে আসীন ছিলেন।
ব্যক্তি পরিচয়
এডওয়ার্ড বাইলস কাওয়েল ইংলণ্ডের উইপিচে ১৮২৬ সালের ২৩শে জানুয়ারি জন্মগ্রহণ করেন । তিন ভাই ও এক বোনের মধ্যে তিনি ছিলেন সকলের বড়। পিতা চার্লস কাওয়েল, ছিলেন একজন সফল ব্যবসায়ী, মাতা ম্যারিন্যে ছিলেন হিল হাউেসর (ইপসউইস) বাসিন্দা  নাথানিয়েল বাইলস-এর জ্যেষ্ঠ কন্যা; তিনিও একজন সফল ব্যবসায়ী । কাওয়েল মাত্র ৮ বছর বয়সে ইপসউইসের গ্রামার স্কুলে ভর্তি হন এবং ১৮৪১ সালে  ‘দ্য ইপ্সউইস র‌্যাডিক্যাল ম্যাগাজিন এ্যান্ড রিভিয়্যু,’ শীর্ষক পত্রিকাটির কয়েকটি সংখ্যার সংকলন  করে তার ক্লাসিক্যাল সাহিত্যের প্রতি অনুরাগের স্বাক্ষর রাখেন । ১৮৪২ সালে পিতার মৃত্যুর পর তিনি স্কুল ছেড়ে দিয়ে ব্যবসা বিষয়ক প্রশিক্ষণ নিতে শুরু করলেন। পরবর্তী ৮ বছর তিনি ব্যবসায়ে নিমগ্ন থাকার সঙ্গে সঙ্গে ‘ওয়েস্টমিনিস্টার রিভিয়্যু,’ তে প্রাচ্য ও স্প্যানিশ সাহিত্য নিয়ে লিখে উল্লেখযোগ্য কৃতিত্বের পরিচয় দেন। এই একই সময়ে তিনি আরবি ও ফার্সি নিয়েও চর্চা শুরু করেন। তার জ্ঞানচর্চা ও মনীষার কারণে তাকে লণ্ডনের কার্লাইল বলা হত। ১৮৪৫ সালে কাওয়েল বিবাহ বন্ধনে আবদ্ধ হন এবং ১৮৫০ সালে তার ভাইয়ের উপর পারিবারিক ব্যবসার সমস্ত দায়িত্বভার অর্পণ করে তিনি পুরোপুরি নিজেকে সাহিত্যসেবায় সঁপে দেন।
সাহিত্য কীর্তি
কাওয়েলকৃত গ্রন্থাবলীর মধ্যে সম্পাদনা ও অনুবাদের সংখ্যাই বেশি। উল্লেখযোগ্য রচনাগুলির মধ্যে- সর্বদর্শনসংগ্রহ (এ.ই.গফের সহযোগিতায় অনুদিত, ১৮৮২ খ্রিঃ ); 'তত্ত্বমুক্তাবলী' (১৮৮২ খ্রিঃ) ; দিব্যাবদান (আর.এ.নীল-এর সহযোগিতায় সম্পাদিত, ১৮৮৬ খ্রিঃ ); বুদ্ধচরিত (সেকরেড বুকস অফ দি ইস্ট গ্রন্থের ৪৯তম খণ্ড রূপে অনুদিত, ১৮৯৪ খ্রিঃ ); জাতক (৬ খণ্ড, ১৮৯৭ খ্রিঃ ); 'এ ক্যাটালগ অফ বুডিস্ট স্যান্সক্রিট ম্যানুস্ক্রিপ্টস ইন দি পজেসন অফ দি রয়্যাল এশিয়াটিক সোসাইটি (এগগেলিং-এর সহযোগিতায়, ১৮৭৬ খ্রিঃ )। কাওয়েলের জীবনের শেষ কাজ, কবিকঙ্কণ মুকুন্দরাম চক্রবর্তীর চণ্ডীমঙ্গল- এর ইংরাজি অনুবাদ,(১৯০৩ খ্রিঃ )। এরপরই ১৯০৩ খ্রিষ্টাব্দে ৯ই ফেব্রুয়ারি তার জীবনদীপ নিভে আসে।
বুরহানপুর জেলা
বুরহানপুর জেলা হল ভারতের মধ্যপ্রদেশ রাজ্যের একটি জেলা। বুরহানপুরই শহরটির জেলা সদর। জেলাটি ইন্দোরের বিভাগের অন্তর্গত। ২০১১ সালের ভারতীয় জনগণনা অনুসারে রামবান জেলা মোট জনসংখ্যা ছিল ৭৫৭,৮৪৭ জন।
২০০৩ সালের ১৫ ই আগস্ট, খাণ্ডোয়া জেলার দক্ষিণ অংশ থেকে বুরহানপুর জেলা তৈরি করা হয়েছিল। পূর্ব থেকে পশ্চিমে তাপ্তি নদী বয়ে চলে। উত্তরের খাণ্ডোয়া জেলাকে বুরহানপুর জেলার থেকে বিভক্ত করে সাতপুরা পর্বতশ্রেণী এবং এটি নর্মদা নদী উপত্যকা এবং তাপ্তি নদীর উপত্যকাও বিভক্ত করে। যে পথটি সাতপুরা পর্বতশ্রেণী গুলির সাথে বুরহানপুর এবং খাণ্ডোয়া সংযোগকরে সেটি অন্যতম প্রধান পথ যা উত্তর ও দক্ষিণ ভারতের সাথে সংযোগ স্থাপন করে আসিরগড় দুর্গের এবং এই পথটি "দাক্ষিণাত্যের চাবি" হিসাবে পরিচিত।
বুরহানপুর জেলাটি দুটি উন্নয়ন ব্লক, বুরহানপুর ও খাকনরে বিভক্ত এবং তিনটি তহশিলে, নেপানগর, বুরহানপুর এবং খাকনরে বিভক্ত। বুরহানপুর জেলা ইন্দোর বিভাগের অন্তর্গত। বুরহানপুরের নিকটে একটি বড় শহর হল শাহপুর। শাহপুর বুরহানপুর থেকে মাত্র ১০ কিলোমিটার দূরে এবং বুরহানপুর জেলার সব চেয়ে উন্নত শহরের মধ্যে একটি।
দুরদি বোহরা সম্প্রদায়ের লোকদের জন্য বুরহানপুর একটি বিশিষ্ট স্থান কারণ বুরহানপুর সম্প্রদায়ের অন্যতম পবিত্র ও বৃহত্তম দরগাহ (দরগ-ই-হাকিমি) এইখানেই রয়েছে।
পুরাতন বুরহানপুর শহর চারপাশ দিকে ফটক দ্বারা ঘেরে যা এটিকে একটি দুর্গের চেহারা দেয়।
জনসংখ্যা
২০১১ সালের ভারতীয় জনগণনা অনুসারে বুরহানপুর জেলা মোট জনসংখ্যা ছিল ৭৫৭,৮৪৭ জন। যা জিবুতি অথবা মার্কিন যুক্তরাষ্ট্রের আলাস্কা রাজ্যের সমান। জনসংখ্যার হিসাবে এটি ভারতে ৪৯০তম স্থানে রয়েছে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গকিলোমিটারে ২২১ জন লোক বসবাস করে (প্রতি বর্গমাইলে ৫৭০ জন) ২০০১-২০১১ এর দশকে বুরহানপুর জেলার জনসংখ্যা বৃদ্ধির হার ছিল ১৯.২৩% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯০০ জন নারী রয়েছে। সাক্ষরতার হার ৬৫.২৮%।
ভাষাসমূহ
২০১১ সালের ভারতীয় জনগণনার সময় বুরহানপুর জেলার ২৬.৯৭% জনগণ মারাঠি, ২৪.৮৩% হিন্দি, ১৬.৫২% উর্দু, ১৪.৯৭% ভিলি, ১০.৪২% করকু, ২.৫% গুজরাটি, ০.৮৯% সিন্ধি এবং ০.৬২% খন্দেশী তাদের প্রথম ভাষা হিসাবে ব্যবহার করে থাকে।
বুরহানপুর শহর
বুরহানপুর জেলায় রয়েছে বুরহানপুর নামক একটি শহর ও পৌর কর্পোরেশনাধীন এলাকা। শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৩ মিটার (৭৬৪ ফুট)।
চট্টগ্রাম পল্লী বিদ্যুৎ সমিতি-৩
চট্টগ্রাম পল্লী বিদ্যুৎ সমিতি-৩ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চট্টগ্রাম পল্লী বিদ্যুৎ সমিতি-৩ চট্টগ্রাম বিভাগের চট্টগ্রাম জেলায় ৩টি জোনাল অফিস, ১টি সাব-জোনাল অফিস, ১টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চট্টগ্রাম পল্লী বিদ্যুৎ সমিতি-৩ প্রতিষ্ঠিত হয় ২০০৫ সালের ২৭ জুন এবং বাণিজ্যিকভাবে বিদ্যুতায়িত হয় ২০০৫ সালের ১ জুলাই।